CELEX: 32010R0516
Language: sl
Date: 2010-06-15 00:00:00
Title: Uredba Komisije (EU) št. 516/2010 z dne 15. junija 2010 o izdaji trajnega dovoljenja za dodatek v krmnih mešanicah  (Besedilo velja za EGP)

16.6.2010   
            
            
               SL
            
            
               Uradni list Evropske unije
            
            
               L 150/46
            
         UREDBA KOMISIJE (EU) št. 516/2010
   z dne 15. junija 2010
   o izdaji trajnega dovoljenja za dodatek v krmnih mešanicah
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) in zlasti člena 3 in člena 9d(1) Direktive,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali.
            
         
               (2)
            
            
               Člen 25 Uredbe (ES) št. 1831/2003 določa prehodne ukrepe za zahtevke za dovoljenja za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
            
         
               (3)
            
            
               Zahtevek za dovoljenje za dodatek iz Priloge k tej uredbi je bil predložen pred datumom uporabe Uredbe (ES) št. 1831/2003.
            
         
               (4)
            
            
               Začetne pripombe na navedeni zahtevek so bile v skladu s členom 4(4) Direktive 70/524/EGS poslane Komisiji pred datumom začetka uporabe Uredbe (ES) št. 1831/2003. Zahtevek se torej še naprej obravnava v skladu s členom 4 Direktive 70/524/EGS.
            
         
               (5)
            
            
               Uporaba encimskega pripravka endo-1,3(4)-beta-glukanaze, ki jo proizvaja Aspergillus aculeatus (CBS 589.94), endo-1,4-beta-glukanaze, ki jo proizvaja Trichoderma longibrachiatum (CBS 592.94), alfa-amilaze, ki jo proizvaja Bacillus amyloliquefaciens (DSM 9553) in endo-1,4-beta-ksilanaze, ki jo proizvaja Trichoderma viride (NIBH FERM BP 4842), je bila z Uredbo Komisije (ES) št. 1458/2005 (3) začasno dovoljena za kokoši nesnice. Z Uredbo Komisije (ES) št. 358/2005 (4) je bila dovoljena brez časovne omejitve za piščance za pitanje, z Uredbo Komisije (ES) št. 1284/2006 (5) pa brez časovne omejitve za purane za pitanje.
            
         
               (6)
            
            
               Predloženi so bili novi podatki v podporo zahtevku za dovoljenje brez časovne omejitve za navedeni encimski pripravek za kokoši nesnice.
            
         
               (7)
            
            
               Ocena je pokazala, da so pogoji iz člena 3a Direktive 70/524/EGS za tako dovoljenje izpolnjeni. Zato je treba dovoliti uporabo navedenega encimskega pripravka brez časovne omejitve, kakor je opredeljeno v Prilogi k tej uredbi.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz skupine „encimov“, kot je opredeljen v Prilogi, se dovoli brez časovne omejitve kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. junija 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 270, 14.12.1970, str. 1.
   
      (2)  UL L 268, 18.10.2003, str. 29.
   
      (3)  UL L 233, 9.9.2005, str. 3.
   
      (4)  UL L 57, 3.3.2005, str. 3.
   
      (5)  UL L 235, 30.8.2006, str. 3.
   
      PRILOGA
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  Enote aktivnosti/kg popolne krmne mešanice
               
            
                  
                     Encimi
                  
               
            
                  E 1621
               
               
                  endo-1,3(4)-beta-glukanaza
                  EC 3.2.1.6
                  endo-1,4-beta-glukanaza
                  EC 3.2.1.4
                  alfa-amilaza
                  EC 3.2.1.1
                  endo-1,4-beta-ksilanaza
                  EC 3.2.1.8
               
               
                  Pripravek
                  
                               
                           
                           
                              endo-1,3(4)-beta-glukanaze, ki jo proizvaja Aspergillus aculeatus
                              
                              (CBS 589.94),
                           
                        
                               
                           
                           
                              endo-1,4-beta-glukanaze, ki jo proizvaja Trichoderma longibrachiatum
                              
                              (CBS 592.94),
                           
                        
                               
                           
                           
                              alfa-amilaze, ki jo proizvaja Bacillus amyloliquefaciens
                              
                              (DSM 9553), in
                           
                        
                               
                           
                           
                              endo-1,4-beta-ksilanaze, ki jo proizvaja Trichoderma viride
                              
                              (NIBH FERM BP4842),
                              z najmanjšo aktivnostjo:
                              
                                           
                                       
                                       
                                          endo-1,3(4)-beta-glukanaza: 10 000 U (1)/g,
                                       
                                    
                                           
                                       
                                       
                                          endo-1,4-beta-glukanaza: 120 000 U (2)/g,
                                       
                                    
                                           
                                       
                                       
                                          alfa-amilaza: 400 U (3)/g,
                                       
                                    
                                           
                                       
                                       
                                          endo-1,4-beta-ksilanaza: 210 000 U (4)/g.
                                       
                                    
                        
               
                  kokoši nesnice
               
               
                  —
               
               
                  endo-1,3(4)-beta-glukanaza
                  500 U
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice:
                              
                                           
                                       
                                       
                                          endo-1,3(4)-beta-glukanaza: 500–1 500 U
                                       
                                    
                                           
                                       
                                       
                                          endo-1,4-beta-glukanaza: 6 000–18 000 U
                                       
                                    
                                           
                                       
                                       
                                          alfa-amilaza: 20–60 U
                                       
                                    
                                           
                                       
                                       
                                          endo-1,4-beta-ksilanaza: 10 500–31 500 U.
                                       
                                    
                        
                              3.
                           
                           
                              Za uporabo v krmnih mešanicah, bogatih z neškrobnimi polisaharidi (večinoma betaglukani in arabinoksilani), npr. z vsebnostjo pšenice 30–50 %.
                           
                        
               
                  brez časovne omejitve
               
            
                  endo-1,4-beta-glukanaza
                  6 000 U
               
            
                  alfa-amilaza
                  20 U
               
            
                  endo-1,4-beta-ksilanaza
                  10 500 U
               
            
         (1)  1 U je količina encima, ki sprosti 0,0056 mikromola reduktivnih sladkorjev (ekvivalentov glukoze) iz beta-glukana iz ječmena na minuto pri pH 7,5 in 30 °C.
      
         (2)  1 U je količina encima, ki sprosti 0,0056 mikromola reduktivnih sladkorjev (ekvivalentov glukoze) iz karboksimetil celuloze na minuto pri pH 4,8 in 50 °C.
      
         (3)  1 U je količina encima, ki hidrolizira 1 mikromol glukozidnih vezi iz v vodi netopnega navzkrižno vezanega škrobnega polimera na minuto pri pH 7,5 in 37 °C.
      
         (4)  1 U je količina encima, ki sprosti 0,0067 mikromola reduktivnih sladkorjev (ekvivalentov ksiloze) iz ksilana iz brezovega lesa na minuto pri pH 5,3 in 50 °C.